open-index/open-wikipedia-markdown huggingface dataset:
Ee

**Ee** tarkoittaa seuraavia:

* 
* e, suomenkielinen nimi *ee*, latinalainen kirjain
* Epilän Esa, EE, suomalainen urheiluseura
* Euroopan ennätys, EE, Euroopan paras saavutus jossakin lajissa
* 
* grafiikanlehden koevedos, e.d’E. tai E.E., ranskan ilmauksesta *épreuve d’essai*, ennen varsinaisen taideteoksen valmistamista tehtävä koevedos
* .
Aa

**Aa**, **aA** tai **AA** voi tarkoittaa seuraavia:

## Kielet
* aa [], suomen aakkosten ensimmäinen kirjain (A)
* aa, 

## Luonnontieteet
* aA, 
* *[[Aa (suku)|Aa]]*, kämmekkäkasveihin kuuluva 25 lajia sisältävä orkideasuku
* AA, aminohappo, englannin sanoista *amino acid*, orgaaninen yhdiste
* 2014 AA, vuonna 2014 tuhoutunut asteroidi

## Maantiede
* Aa, kylä Virossa
* Aa en Hunze, kunta Drenthen provinssissa Alankomaissa
* Aa, jokia Sveitsissä:
** Engelberger Aa
** Mönchaltorfer Aa
** Sarner Aa
* Aa, myös Lielupe, joki Latviassa
* AA, autonominen alue, Venäjän ja Neuvostoliiton hallintoaluetyyppi

## Musiikki ja viihde
* AA, Double A, korealainen popyhtye
* AA, Oscar-elokuvapalkinto, englannin sanoista *Academy Awards*

## Tuotemerkit ja ammatit
* AA, Aku Ankka, sarjakuvahahmo
* AA, America's Army, tietokonepeli
* AA, asianajaja, ammatti
* AA-12, *Auto Assault-12*, Maxwell Atchissonin kehittämä automaattihaulikko

## Yritykset ja yhteisöt
* AA, Alajärven Ankkurit, suomalainen urheiluseura
* AA, 
* AA-liike, *Anonyymit alkoholistit*, kansainvälinen alkoholistien yhteisö
* AA, Automobile Association, brittiläinen autoilujärjestö

## Henkilöiden nimenä
* Hubertus Antonius van der Aa (1935–2017), alankomaalainen sienitieteilijä
* Michel van der Aa (s. 1970), alankomaalainen säveltäjä

## Muuta
* a.a., ad acta, asiakirjan liittämistapa muiden asiakirjojen joukkoon ilman toimenpiteitä
* AA, paristotyyppi
* AA, rintaliivien kokomerkintä

## Lähteet
El

**El** voi tarkoittaa seuraavia:

* Ēl, luoteisseemiläinen jumalan nimitys
* el, espanjan kielen määräinen artikkeli
* el-kasetti eli Elcaset, Sonyn kasetti
* EL-näyttö, elektroluminenssinäyttö

## Tunnuksena tai lyhenteenä
* 
* 
* eläinlääkäri, EL, eläinl. tai el.lääk., ammatti
* EL, erikoislääkäri 
* Eläkeliitto, EL, suomalainen eläkeläisjärjestö
* 
* Kreikkalainen ratkaisu (*Ellinikí Lýsi*, EL), kreikkalainen puolue
* 

## Henkilönnimenä
* Layla El (s. 1978), brittiläinen tanssija, malli ja showpainija.
Ai

**Ai** tarkoittaa seuraavia:

* Ai, Ufan sivujoki
* Ai, Raamatussa mainittu muinainen kanaanilainen kaupunki
* *ai*, suomen kielen interjektio
* 
* Amnesty International, AI, kansainvälinen ihmisoikeusjärjestö
* 
* lintuinfluenssa, AI, englannin sanoista *avian influenza*, sairaus
* tekoäly, AI, englannin sanoista *artificial intelligence*, ihmisen älykkyyttä jäljittelevä tietokoneen toiminta
* väliaikaisesti virkaa hoitava, a.i., latinan sanoista *ad interim* ’sijainen’, vakinaisen työntekijän virkaa väliaikaisesti hoitava henkilö.

## Henkilöt
Ai on seuraavien henkilöiden nimi:

* Ai (1947–2010), yhdysvaltalainen runoilija
* Ai Iijima, japanilainen pornonäyttelijä ja kirjailija
* Ai Iwamura, japanilainen näyttelijä
* Ai Jing, kiinalainen laulaja
* Ai Kago, japanilainen laulaja
* Ai Maeda, japanilainen malli ja näyttelijä
* Ai Orikasa, japanilainen J-pop-laulaja ja ääninäyttelijä
* Ai Ōtsuka, japanilainen laulaja ja lauluntekijä
* Ai Shibata, japanilainen uimari
* Ai Sugiyama, japanilainen tennispelaaja
* Ai Takahashi, japanilainen laulaja
* Ai Weiwei, kiinalainen taiteilija, kuraattori, kulttuurinen ja yhteiskunnallinen kommentoija
* Ai Xia, kiinalainen näyttelijä.

## Katso myös
Aihepiiriin liittyvät myös seuraavat:

* Ai Haibara, mangassa Salapoliisi Conan
* Ai no wakakusa monogatari, japanilainen animaatiosarja
* A.I. – Tekoäly (*A.I.: Artificial Intelligence*), Steven Spielbergin ohjaama elokuva vuodelta 2001
* Ai yori aoshi, japanilainen animesarja.
En

**En** tarkoittaa seuraavia:

* 
* 
* en, suomen kieltoverbin yksikön 1. persoonan taivutusmuoto.
* 
* erittäin uhanalainen, lyhenne EN, englanninkielisestä nimestä *endangered*, eliön uhanalaisuusluokka
* EuroNight, EN, matkustajajunatyyppi
* Euroopan neuvosto, EN, Euroopan maiden hallitusten välinen järjestö
* En+ Group, venäläinen metalli- ja energiayhtiö.
Eo

**Eo** tai **EO** voi tarkoittaa seuraavia:

* Eo, joki Espanjassa
* erityisopettaja, EO, ammatti
* 
* Evankeliset opiskelijat, EO, kristillinen järjestö
* ex officio, e.o., viran puolesta
* 
* .
* kansallistie (*ethnikí odós*, *EO*), valtateiden luokka Kreikassa

## Henkilöt
Eo on seuraavan henkilön nimi:

* Georges Eo (s. 1948), ranskalainen jalkapalloilija ja valmentaja.

## Katso myös
Aihepiiriin liittyy myös seuraava:

* Captain EO, Francis Ford Coppolan tieteiselokuva.
Am

**Am** tarkoittaa seuraavia:

* 
* Airisto-Melojat, A-M, suomalainen urheiluseura
* am., aluemestaruus tai aluemestari
* 
* 
* 
* amplitudimodulaatio, AM, kantoaallon modulointitapa
* ansiomitali, am., jostakin saavutuksesta myönnettävä kunniamerkki
* ante meridiem, a.m., ennen keskipäivää, 12-tuntisen kellonajan tarkennusmerkintä
* 
* 
* maailman vuonna, a.m., latinan sanoista *anno mundi*, ajanlaskun alkukohtaa ilmaiseva vuosiluvun lisämerkintä
* vainajan elämää koskevat tiedot, a.m., latinan sanoista *ante mortem*, kokoelma ihmisen tai eläimen elämään liittyvistä tiedoista
* vapaiden taiteiden maisteri, A.M., latinan sanoista *artium liberalium magister*, keskiaikainen yliopistotutkinto.
* Armenian internet-maakoodi .am
* AM, Arctic Monkeysin studioalbumi vuodelta 2013
Ay (täsmennyssivu)

**Ay** tarkoittaa seuraavia:

* 
* ammattiyhdistys, ay, työntekijöiden asioita hoitava yhdistys
* ay-liike, ammattiyhdistyksistä koostuva työväenliike
* Ay, kunta Ranskassa
* Ay, myös Eje, Egyptin 18. dynastian faarao
* Merneferre Ay, Egyptin 13. dynastian faarao
* AY-3-8910, 1980-luvun tietokoneissa käytetty äänipiiri
* avoin yhtiö, ay, yhtiömuoto (epävirallinen nimitys)
* ayrshire, ay, lehmärotu
* .
Fuksi

**Fuksi** on ensimmäisen vuosikurssin opiskelija yliopistossa. Nimitys on lainattu saksasta, jossa *Fuchs* tarkoittaa kettua ja mm. ensimmäisen tai kolmen ensimmäisen lukukauden osakunnan jäsentä. Myöhemmän vuoden opiskelijaa kutsutaan mm. nimillä vanhempi tieteenharjoittaja ja (osakunnissa) civis.

## Fuksiperinteet
Ensimmäisenä syksynään aloittavan vuosikurssin opiskelijat perehtyvät paitsi opintoihin myös opiskelijaelämään. Kummassakin heitä opastavat heitä ohjaamaan osoitetut tuutorit. Jokaisella tuutorilla on opastettavanaan pieni ryhmä fukseja.

Perinteet vaihtelevat eri ainejärjestöissä, killoissa, koulutusalajärjestöissä, opiskelijakunnissa ja ylioppilaskunnissa. Yleisimpiä initiaatioriittejä ovat kaupunkisuunnistukset, opiskelijahaalareiden kastajaiset sekä fuksisitsit.

## Lähteet
Al

**Al** tarkoittaa seuraavia:

## Alueet
* 
* 

## Järjestöt
* Akateeminen Laulu, AL, helsinkiläinen ylioppilaskuoro
* Alianza Liberal, AL, nicaragualainen liberaalisten puolueiden vaaliliittouma
* American League, AL, yhdysvaltalainen baseballin ammattilaisliiga
* Anjalan Liitto, AL, suomalainen urheiluseura
* Autoliitto, AL, suomalainen autoilijoiden edunvalvontajärjestö
* Awami-liitto, AL tai BAL, bangladeshilainen puolue

## Yhtiöt
* 
* Suomen Etelä-Amerikan linja, lyh. AL, entinen rahtilaivayhtiö
* 

## Muut
* Aamulehti, AL, suomalainen sanomalehti
* A<sub>L</sub>-luku elektroniikassa, liittyy kelan induktanssin määrittämiseen
* Al, miehen etunimi
* al, arabian kielen määräinen artikkeli (ال) tai perhettä merkitsevä sana (آل)
* alempi, al.
* alennus, al., tuotteen normaalihinnan ja sitä alemman myyntihinnan välinen erotus
* 
* arkistolaitos, AL, Suomen kulttuuriperintöön liittyvien asiakirjojen säilytyksestä vastaava viranomainen
* avioliittolaki, AL, laki, joka sisältää avioliittoa koskevat säädökset
Iranin öljypörssi

**Iranin öljypörssi** on Iranin suunnittelema hanke, jonka tarkoituksena on käydä öljykauppaa euroilla. Hankkeen on arveltu heikentävän Yhdysvaltain dollarin asemaa öljykaupassa ja samalla sen asemaa maailmankaupan varantovaluuttana.

Öljypörssi on tarkoitus sijoittaa Kishin vapaakauppasaarelle, ja sen toiminta perustuu internetiin ja ns. *peer-to-peer*-periaatteeseen, toisin kuin perinteisissä keskitetyissä raaka-ainepörsseissä. Tarkoituksena on estää tai vähentää keinottelua, jossa sama raaka-aine-erä ostetaan ja myydään useasti tavoitteena hinnan nosto. 

Iran lakkasi kelpuuttamasta dollaria öljykaupassa joulukuussa 2007.

Iranin öljypörssin ensimmäinen vaihe avattiin 17. helmikuuta 2008.

## Lähteet

## Aiheesta muualla
*Energy Bulletin:The Proposed Iranian Oil Bourse  
*Oil and Gas: (IRNA) Iran’s Petroleum Exchange to be set up next week: Hamaneh
Boucle du Mouhoun

**Boucle du Mouhoun** on hallintoalue Burkina Fason luoteisosassa. Sen pääkaupunki on Dédougou.  Alueella on vuoden 2006 väestönlaskennan mukaan 1&nbsp;460&nbsp;048 asukasta. Pinta-ala on 34&nbsp;497 neliökilometriä. 

## Maantiede, ilmasto ja luonto
Alue käsittää 12 % Burkina Fason pinta-alasta. Se rajoittuu idässä Nordin ja Centre-Ouestin ja etelässä Sud-Ouestin ja Hauts Bassinsin alueisiin sekä lännessä ja pohjoisessa Maliin. Alueesta yli 70 % on alle 300 metriä korkeaa tasankoa, jonka yläpuolella kohoaa kalliorinteitä ja kukkuloita. Korkein kohta on Konkoliko (621 metriä merenpinnasta). Vesistöjä ovat Mouhoun eli Musta-Volta ja sen sivujoet.

Ilmasto on sudanilais-sahelilainen. Vuotuinen sademäärä on pohjoisessa 500–700 ja etelässä 1000–1400 millimetriä. Vuodenaikoja on kaksi. Monsuunin tuoma sadekausi kestää pohjoisessa kolmesta viiteen ja etelässä kuudesta kahdeksaan kuukautta. Kuivaa kautta leimaa harmattan-tuuli. Lämpötilat vaihtelevat sadekauden 24–28 asteesta helmi-huhtikuun yli 40 asteeseen.

Kasvillisuus on pohjoisessa pensasaroa ja etelässä metsä- ja puusavannia sekä galleriametsiä. Eläimistöön kuuluvat virtahevot, puhvelit, norsut, pahkasiat, hyeenat, leijonat ja leopardit.

## Hallinnollinen jako ja asutus
Vuonna 2001 perustettu alue jakautuu Balén, Banwan, Kossin, Mouhounin, Nayalan ja Souroun provinsseihin. Se käsittää 47 departementtia, kuusi kaupunkikuntaa, 41 maalaiskuntaa ja 1&nbsp;042 kylää. Kaupunkeja ovat provinssien keskukset Boromo, Dédougou, Nouna, Solenzo, Toma ja Tougan.

Alueella asuu 10,3 % Burkina Fason väestöstä. Kaupunkiväestön osuus on 8,5 %, mikä on huomattavasti alle maan keskiarvon (22,7 %).

Boucle du Mouhounissa asuu paljon mandelaisia kansoja. Yleisimmät kielet ovat moore (27,7 %), bwamu (14,8 %), samo eli san (14,6 %), marka eli dafing (9,2 %), fulani (6,5 %), djula (6,1 %), bobo (2,5 %), nuni (2,3 %) ja dogon (1,6 %). Djulaa puhutaan varsinkin kaupungeissa (28,0 %). Muslimeja on 62,2 %, katolisia 17,7 %, animisteja 15,0 % ja protestantteja 4,5 %.

## Talous
Väestöstä 90 % harjoittaa maanviljelyä ja karjanhoitoa. Boucle du Mouhoun tunnetaan Burkina Fason ”vilja- ja puuvilla-aittana”. Tärkeimmät viljelykasvit ovat maissi, durra, hirssi, lehmänpapu, maapapu ja bataatti. Myytäväksi kasvatetaan puuvillan ohella maapähkinää, soijaa ja seesamia. Varsinkin Souroun laaksossa harjoitettava puutarhaviljely tuottaa muun muassa kaalia, sipulia, tomaattia, munakoisoa ja herneitä. Kotieläimiä ovat naudat, lampaat, vuohet, hevoset, aasit, siat ja siipikarja.

Muita elinkeinoja ovat käsityöammatit, kaupankäynti ja liikenne. Alueella toimii Pouran teollinen kultakaivos.

## Lähteet
* 

### Viitteet
Avainsana

**Avainsana** on tiedonhaussa ja indeksoinnissa käytetty viittaus tietokokonaisuuteen. Teknisesti avainsana on merkkijono, johon liittyy linkki tai muu osoitin siihen kohteeseen, johon se viittaa. Avainsanoja käytetään erilaisissa hakemistoissa ja kortistoissa, nykyisin myös tietokannoissa. Käyttäjälle avainsanat näkyvät esimerkiksi hakukoneissa ja muissa tietolähteiden hakemistoissa.

Avainsanan merkitys ja tehtävä voidaan ymmärtää eri tavoin: sen voidaan ajatella olevan tietystä näkökulmasta tehty tiivistelmä kohteestaan, mutta toisaalta se voidaan nähdä myös kohteessa olevan yksittäisen käsitepiirteen tai semanttisen piirteen edustajana.  Etenkin jälkimmäisessä tapauksessa on luontevaa, että tiettyä kohdetta vastaavia avainsanoja on useita.

Avainsanat tuotetaan joko automaattisesti indeksointiohjelman avulla tai sisällönkuvailijan, esimerkiksi kirjastonhoitajan tai informaatikon suorittamassa indeksointiprosessissa. Avainsanat voivat olla suoraan dokumentissa esiintyviä tai niistä muokattuja. Avainsana voi olla vapaa tai tietyn sanaston, *[[tesaurus|tesauruksen]]* mukainen. Jälkimmäisessä tapauksessa avainsanoja nimitetään *[[asiasana|asiasanoiksi]]*.
Katinkontti

**Katinkontti** on suomalainen lapsille suunnattu Yle TV2:n televisiosarja, jossa konttoristi Katti Matikainen seikkailee ja tutustuu eri ammatteihin. Muita ohjelman henkilöitä ovat muun muassa Rotta-Rontti, ”Mummu” ja Nakkirakki.

Ohjelma sai alkunsa, kun Silja Sillanpää oli juontajana ''Pikku Kakkosessa''. Pienten lasten lähettämistä piirustuksista Katti Matikainen nousi pinnalle. Alkuperäisen Katti-piirroksen on piirtänyt Henna Rusanen. "Katti"-kissasta kerrottiin tarinoita sekä laulettiin lauluja. Sillanpää tykästyi Kattiin ja ehdotti tuotannolle, että hahmosta tehtäisiin oma televisiosarja. Ohjelmaa alettiin esittää vuonna 2003.

## Näyttelijät
* Katti Matikainen – Silja Sillanpää
* Rotta Rontti – Olli Mononen / Juha Kaijomaa / Aksu Piippo / Ville Mononen
* Nakkirakki – Ville Mononen

### Vierailijoita
* kirjailija Timo Parvela
* kuvittaja Markus Majaluoma
* meteorologi Seija Paasonen
* kulttuuriministeri Tanja Karpela
* taiteilija Nanna Susi
* professori Jaakko Hämeen-Anttila
* professori Esko Valtaoja
* taiteilija Pirjo Bergström
* psykiatri Jari Sinkkonen

#### Vierailijat ''Kissa teatterissa'' -jaksoissa [[Tampereen Työväen Teatteri]]ssa
* valo- ja äänisuunnittelija Niklas Vainio
* lavastaja Teppo Järvinen
* dramaturgi Seija Holma
* näyttelijä Vesa Kietäväinen
* ohjaaja Tiina Puumalainen
* pukusuunnittelija Tellervo Helminen
* näyttelijä Soili Markkanen
* maskeeraaja Satu Latva-äijö
* näyttelijä Jyrki Mänttäri
* näyttelijä Harri Rantanen
* koreografi Teija Auvinen
* Marja-Leena Haapanen

### Vierailijat ''Suomi''-jaksoissa
* Fröbelin Palikat
* kansanmuusikko Kristiina Ilmonen
* murrerunoilija Heli Laaksonen
* kuvataiteilija Anu Tuominen
* arkkitehti Anna Hänninen

## Tekijät

* Käsikirjoittaja – Silja Sillanpää
* Ohjaaja – Jari Mäkipää / Kirsti Kuronen / Anu Jaantila / Johanna Smith / Sirkku Sivukari-Kajo
* Tuottaja – Maija Koivula / Jari Mäkipää / Jarmo Oksa
* Kuvaussihteeri – Tiina Santaharju / Tiiu Valtatie / Riikka Hiekkaniemi
* Naamioitsija – Guy Hellström
* Puvustaja – Seija Aronen
* Lavastaja – Kaarina Parvio-Meller
* Graafikot – Elli Murtonen, Mikko Koivula, Sirpa Koivumäki, Anne Kimiläinen
* Musiikki – Petri Koskimäki & Hanna Salo

## Lähteet
Kämmenniemi

**Kämmenniemi** on Tampereen kaupunginosa, tilastoalue sekä taajama entisen Teiskon kunnan alueella. Sen tärkeimpiä nähtävyyksiä ja rakennuksia ovat esimerkiksi Aunessilta ja Kämmenniemen koulu. Kämmenniemessä järjestetään muun muassa vuosittaiset Teiskon markkinat. Kämmenniemessä sijaitsee myös kirjasto ja Teiskon VPK:n paloasema.
Kämmenniemessä sijaitsee myös Paarlahti, jota sanotaan Suomen ainoaksi vuonoksi. Virallisten määritelmien mukaan se ei kuitenkaan aivan täytä vuonon tunnusmerkkejä.

Kämmenniemen kautta kulkee Tampereen ja Ruoveden välinen seututie 338. Kylästä on matkaa Tampereen keskustaan noin 25 kilometriä.

Kämmenniemi mainitaan vuoden 1540 maakirjassa viiden talon kylänä nimellä *Kemmenniemi*, myöhemmin myös muodossa *Kemenniemi*. Pysyvää asutusta tiedetään olleen alueella ainakin jo 1300-luvulta lähtien. Aluksi kappeliseurakuntana Messukylään kuulunut Teisko itsenäistyi vuonna 1860. Vuoden 1972 alussa Teiskon kunta liitettiin Tampereen kaupunkiin, ja Kämmenniemen ensimmäinen  asemakaava vahvistettiin pian kuntaliitoksen jälkeen. Suurin osa kadunnimistä pohjautuu seudun vanhoihin paikannimiin.

Kämmenniemessä asui 1 958 henkilöä vuonna 2022.

## Lähteet
Dédougou

**Dédougou** on kaupunkikunta sekä Boucle du Mouhounin alueen ja Mouhounin provinssin hallinnollinen keskus Burkina Fasossa. Se sijaitsee 230 kilometriä Ouagadougousta länteen. Kunnassa on 123&nbsp;900 ja kaupunkialueella 63&nbsp;600 asukasta (vuonna 2019, väestönlaskenta).

## Maantiede ja väestö
Dédougoun kunnan pinta-ala on 1&nbsp;352,56 ja kaupunkialueen 81,41 neliökilometriä. Kaupunkikunta rajoittuu pohjoisessa Sonon ja Gassamin, idässä Douroulan, etelässä Ouarkoyen, Konan ja Safanén sekä lännessä Sanaban ja Bourasson maalaiskuntiin.

Kunta on pinnanmuodostukseltaan etupäässä tasankoa. Sen länsi- ja pohjoisrajalla virtaa Mouhounjoki eli Musta-Volta. Seutu kuuluu Sudanin ilmastovyöhykkeeseen. Vuotuinen sademäärä on 700–1000 millimetriä. Kuukausien keskilämpötilat vaihtelevat joulu–tammikuun 25 ja huhtikuun 38 asteen välillä. Luonnonvarainen kasvillisuus on pensas- ja metsäsavannia sekä Mouhounin jokivarsien galleriametsää.

Kuntaan kuuluu seitsemän kaupunginosaa ja 39 kylää. Asukkaista 31,8 % on bwaboja, 26,9 % moseja, 12,1 % markoja ja 10,7 % samoja. Puhutuimmat kielet ovat djula (34,2 %), moore (27,7 %) ja bwamu (15,8 %). Muslimeja on 45,7 %, katolisia 33,5 %, protestantteja 11,4 % ja animisteja 7,4 %.

## Historia
Seudun kanta-asukkaita ovat bwabat, jotka kapinoivat ranskalaisia vastaan vuosina 1915–1916. Dédougou oli siirtomaa-aikana hallintopiirin ja vuodesta 1974 departementin keskus. Se sai kunnallishallinnon vuonna 1979. Mouhounin provinssi on perustettu vuonna 1984 ja kaupunkikunta vuonna 1995.

## Liikenne, talous ja palvelut
Dédougou on maatalousalueen kaupallinen ja liikennekeskus. Sen kautta kulkevat Ouagadougousta Malin rajalle johtava maantie RN14 sekä Bobo-Dioulasson ja Ouahigouyan välinen RN10.

Paikallisia elinkeinoja ovat maanviljely, karjanhoito, metsätalous, kalastus, käsityöammatit, kaupankäynti, teollisuus, palvelut ja liikenne. Tärkeimmät viljelykasvit ovat durra, hirssi, maissi, fonio, riisi, lehmänpapu, maapapu, peruna, vihannekset ja hedelmät. Myyntiin kasvatetaan puuvillaa, maapähkinää, seesamia ja soijaa. Tuotantoeläimiä ovat naudat, lampaat, vuohet, siat, hevoset, aasit ja siipikarja. Kaupungissa on liikenneasema, keskustori ja eläintori. Teollisuutta edustaa Sofitexin puuvillankäsittelylaitos ja muu maataloustuotteiden jalostus.

Kaupungissa toimii joukko julkisia ja yksityisiä lyseoita ja ammattikouluja sekä vuonna 2011 perustettu yliopisto. Terveyspalveluihin kuuluvat aluesairaala, terveyskeskukset ja apteekit. Kulttuurilaitoksia ovat nuoriso- ja kulttuuritalo sekä stadioni.

## Matkailu ja nähtävyydet
Dédougoun nähtävyyksinä mainitaan Dognoun kaivot, pyhät lehdot ja Karin arkeologiset löytöpaikat. Kaupungissa on majoituspalveluja, mutta matkailu on toistaiseksi vähäistä. Turisteja houkuttelee joka toinen vuosi järjestettävä naamio- ja taidefestivaali Festima.

## Lähteet
Baccarat

**Baccarat** on korttipeli, jonka oletetaan syntyneen Ranskassa ja Italiassa Kaarle VIII:n aikana. Muita baccaratin kaltaisia pelejä ovat faro ja basset. Pelistä on kolme laajalle levinnyttä muunnosta: **baccarat chemin de fer** (rautatie), **baccarat banque** (eli a deux tableaux) ja **punto banco** (eli pohjoisamerikkalainen baccarat). Baccaratissa kuvakorttien ja kymppien arvo on nolla. Erona chemin de fer:ssä ja punto bancossa on muun muassa se voiko pelaaja toimia pankkina. Punto bancossa pankkina toimii aina kasino.

## Historia
Pelin alkuperästä on eriäviä käsityksiä. Jotkut lähteet väittävät sen olevan peräisin 1800-luvulta, kun taas toisten mukaan se tuotiin Ranskaan Italiasta 1400-luvun lopulla sotilaiden mukana, jotka palasivat Italian sodista kuningas Kaarle VIII:n hallituskaudella.

David Parlett pitää Macaota baccaratin suoranaisena edeltäjänä. Pelin nimi ja säännöt viittaavat siihen, että se olisi tullut Aasiasta, missä vastaavia korttipelejä, kuten San Zhang, Oicho-Kabu ja Gabo japgi, pelattiin jo 1600-luvulla. Macao ilmestyi Eurooppaan 1700-luvun lopulla ja saavutti laajan suosion kaikissa yhteiskuntaluokissa. Sen maine johti siihen, että kuningas Viktor Amadeus III kielsi sen kaikissa valtakuntansa osissa vuonna 1788. 

Baccarat oli suosittu Ranskan ylhäisön keskuudessa 1800-luvulla. Napoleonin aikakaudella ja ennen kuin kasinopelit laillistettiin vuonna 1907, baccaratia pelattiin yksityisissä pelihuoneissa. Tältä ajalta peräisin oleva Baccarat Banque on baccaratin varhaisin muoto, ja se mainitaan Charles Van-Tenacin kirjassa *Album des jeux*.  

Myöhemmin kehittyi *Chemin de Fer*, kahden pelaajan nollasummapeli, joka ilmestyi 1800-luvun lopulla. Sen nimi viittaa rautatiehen, joka oli aikansa nopein kulkuväline.  

*Baccarat Punto Banc*o, jossa vedonlyöjät panostavat joko "Pelaajaan" tai "Pankkiiriin", kehittyi nykyaikaiseksi kasinopeliksi 1940-luvulla Havannassa ja on nykyään suosituin baccarat-muoto.

## Baccarat populaarikulttuurissa

Ian Flemingin alkuperäisessä *[[Casino Royale (romaani)|Casino Royale]]* -kirjassa James Bond pelasi chemin de fer -baccaratia. Vuoden 2006 uudessa elokuvasovituksessa peli kuitenkin vaihdettiin nykyisin suositummaksi texas hold 'emiksi.

Elokuvassa Rush Hour 3 on viittaus Baccarat pelin ranskalaiseen versioon.

## Lähteet

## Aiheesta muualla
* Baccaratin säännöt Archive.org
Oktaani (kemia)

**Oktaani** eli **n-oktaani** (C8H18) on 8-hiilinen suoraketjuinen alkaani. Se on normaaliolosuhteissa olomuodoltaan väritön veteen liukenematon neste. Oktaanin rakennekaava on CH3(CH2)6CH3, moolimassa 114,22&nbsp;g/mol, sulamispiste &minus;56,8&nbsp;°C, kiehumispiste 126&nbsp;°C, tiheys 0,70&nbsp;g/cm3, leimahduspiste 13&nbsp;°C, itsesyttymislämpötila 220&nbsp;°C ja CAS-numero 111-65-9. 

Oktaania esiintyy myös kukkien tuoksuissa ja semiokemikaalina eliöiden viestinnässä.
Oktaani on haitallista, tulenarkaa sekä ympäristölle vaarallista.

Oktaanilla (C8H18) on 18 isomeerista muotoa:

* Oktaani (n-oktaani)
* 2-metyyliheptaani CAS-numero 592-27-8
* 3-metyyliheptaani CAS-numero 589-81-1
* 4-metyyliheptaani CAS-numero 589-53-7
* 3-etyyliheksaani CAS-numero 619-99-8
* 2,2-dimetyyliheksaani CAS-numero 590-73-8
* 2,3-dimetyyliheksaani CAS-numero 584-94-1
* 2,4-dimetyyliheksaani CAS-numero 589-43-5
* 2,5-dimetyyliheksaani CAS-numero 592-13-2
* 3,3-dimetyyliheksaani CAS-numero 563-16-6
* 3,4-dimetyyliheksaani CAS-numero 583-48-2
* 2-metyyli-3-etyylipentaani CAS-numero 609-26-7
* 3-metyyli-3-etyylipentaani CAS-numero 1067-08-9
* 2,2,3-trimetyylipentaani CAS-numero 564-02-3
* 2,2,4-trimetyylipentaani (iso-oktaani) CAS-numero 540-84-1
* 2,3,3-trimetyylipentaani CAS-numero 560-21-4
* 2,3,4-trimetyylipentaani CAS-numero 565-75-3
* 2,2,3,3-tetrametyylibutaani CAS-numero 594-82-1

Oktaania ja sen eri isomeerejä on maaöljyssä ja bensiinissä. Oktaanin mukaan on saanut nimensä moottoripolttoaineiden puristuskestävyyttä mittaava oktaaniluku.

## Lähteet

## Aiheesta muualla

*
*PubChem: Octane 
*Human Metabolome Database (HMDB): Octane 
*Food Component Database (FooDB): Octane 
*Kyoto Encyclopedia of Genes and Genomes (KEGG): n-Octane 
*ChemBlink: Octane 
*Constitutional Isomers of Alkanes 
*Liber Herbarum: N-Octane 
*Pherobase: Floral Compound - 8Hy 
*Pherobase: Semiochemical - 8Hy 
*Bristol University School of Chemistry, Molecule of the Month: Octane 
* The Comparative Toxicogenomics Database (CTD): Octane
Järvisätkin

**Järvisätkin** (*Ranunculus schmalhausenii*; *Ranunculus peltatus* ssp. *peltatus* on laji.fi-sivuston mukaan väärinkäytetty nimi) on kirkasvetisten järvien leinikkikasvi. Se on toinen **isosätkimen** (*Ranunculus peltatus*) kahdesta alalajista ja nimialalaji. 

## Ulkonäkö ja koko

Yksi- tai monivuotinen järvisätkin kasvaa 10–250 senttimetriä pitkäksi. Sen varsi on tavallisesti paksu ja vaaleankellertävä tai vihreä. Kelluslehdet ovat pitkäruotisia ja korvakkeellisia. Lehtilapa on 2–3 cm leveä, 3- tai 5-halkoinen, liuskainen ja muodoltaan munuaismainen tai pyöreähkö. Lehtilavan tyvilovi on vähintään 120°. Lavan sivuliuskat ovat keskiliuskaa paljon leveämpiä ja melko matalaan nyhähampaisia. Veltot uposlehdet ovat vihreitä. Uposlehtien lehtilapa on 2–10 cm pitkä ja tiheään harittavan hienoliuskainen. Veden pinnan yläpuolelle kokoavat kukkaperät ovat 4–10 cm pitkiä, ollen saman nivelen lehden ruotia pitempiä. Kukassa on verho- ja terälehtiä viisi kappaletta. Verholehdet ovat vihreitä tai sinikärkisiä. Toisiaan koskettavat, valkoiset ja tavallisesti tyvestä keltaiset terälehdet ovat 8–15 mm pitkiä ja niiden mesikuoppa on päärynänmuotoinen. Heteitä on 10–30 kappaletta, emejä 30–40 kappaletta. Järvisätkin kukkii Suomessa kesä-heinäkuussa. Hedelmä koostuu 1,1–2,2 mm pitkistä pähkylöistä. Järvisätkin on myrkyllinen kasvi.

Järvisätkin muistuttaa paljon isosätkimen toista alalajia, merisätkintä (*R. peltatus* ssp. *baudotii*). Tätä kuitenkin esiintyy lähinnä murtovedessä. Toisinaan näitä kahta alalajia pidetään omina lajeinaan.

Järvisätkin voi risteytyä hentosätkimen (*R. confervoides*) kanssa.

## Levinneisyys
Järvisätkintä tavataan Länsi-, Keski- ja Etelä-Euroopassa sekä suurimmassa osassa Fennoskandiaa. Lajin levinneisyysalue ulottuu idässä Luoteis-Venäjälle, Puolaan, Romaniaan ja Kreikkaan. Laji puuttuu esimerkiksi Baltiassa. Euroopan ulkopuolella järvisätkintä kasvaa Kaukasuksen alueella sekä muutamin paikoin Pohjois-Afrikassa. Suomessa järvisätkintä tavataan koko maassa Ahvenanmaata lukuun ottamatta.

## Elinympäristö
Järvisätkin kasvaa kirkasvetisissä järvissä ja joissa avoimilla tai vuolasvirtaisilla paikoilla. Joskus laji esiintyy myös vähäsuolaisessa murtovedessä. Laji kasvaa kovalla pohjalla 0,5–1 metrin syvyydestä.

## Lähteet
* 
* Väre, Henry, *Suomen rantakasvio*. Metsäkustannus Oy, Helsinki 2011.

### Viitteet

## Aiheesta muualla
* Kasviatlas: Järvisätkimen levinneisyys Suomessa
* Kasviatlas: Isosätkimen levinneisyys Suomessa
Nostalgia (albumi)

**Nostalgia** on Heikki Harman eli Hectorin ensimmäinen sooloalbumi. Hector oli ennen albumin tekoa vaikuttanut Cumulus-yhtyeessä. Hän sävelsi ja sanoitti suuren osan Cumuluksen kappaleista. Levy-yhtiö PSO:n johtaja Martti Piha huomasi tämän ja ehdotti soololevyn tekemistä. Levylle tuli orkesteri- ja sähkösoittimia, kuten jousia ja kitaroita, yhdistävä äänimaailma.

Yleisradion viihdetoimittajat valitsivat levyn kevyen musiikin sarjassa vuoden levyksi. Hector valittiin televisiossa vuoden mieslaulajaksi. Sanoittajien sarjassa hän sijoittui toiseksi. Yle nimitti Matti ja Pirjo Bergströmin vuoden sovittajiksi.

Albumi julkaistiin vuonna 1972 PSO:n vinyylilevynä Top Voice -levymerkillä ja C-kasettina PSO-levymerkillä. Vuosina 1973, 1974 ja 1979 julkaistiin uusintapainokset vinyylilevynä. Fazer Records julkaisi vuonna 1996 albumin CD-painoksena. Warner Music Finland julkaisi vuonna 2001 remasteroidun CD-painoksen. Levykauppa Äx:n oman levymerkki Lipposen Levy ja Kasetti julkaisi vuonna 2022 uuden vinyylipainoksen numeroituna 300 kappaleen painoksena.

## Kappaleet
Kaikki kappaleet säveltänyt ja sanoittanut Hector, ellei toisin mainita. Kaikki kappaleet sovittanut Matti Bergström, ellei toisin mainita.

; A-puoli
# 
# 
# 
# 
# 
# 

### B-puoli
# 
# 
# 
# 
# 

## Tekijät
### Muusikot
*Hector – laulu, kitara ja lyömäsoittimet
*Antero Jakoila – (akustinen) kitara ja sähkökitara
*Matti Bergström – (sähkö)basso, huilut ja kontrabasso (kappaleissa "Mandoliinimies" (5) ja "Neitoperho" (7)
*Pirjo Bergström – piano, urut, cembalo ja taustalaulu (5)
*Aimo ”Aikka” Hakala – rummut
*Esko Rosnell – rummut
*Sakari ”Oscar” Lehtinen – bouzuki
+

*Esa Kamu, Jussi Pesonen ja Olavi Pälli – viulut (2, 5–7)
*Pentti Palmu – sellot (2, 5–7)

### Tuotanto
*Jouko Ahera - äänitys ja teknikko (Scandia studio, helmikuu -72)
*Timo Kirves - valokuvat
*Erkki Harma - kansitaide
*Mika Jussila - vuoden 2001 CD-painoksen 24-bittinen digitaalinen re-masterointi (Finnvox Studiot)

## Lähteet
Id Tech 3

**id Tech 3**, aikaisemmalta nimeltään **Quake III -pelimoottori**, on alun perin id Softwaren tekemä pelimoottori *[[Quake III Arena]]a* varten, josta se sai nimensä. Quake III -pelimoottori on sen jälkeen yleistynyt monien muidenkin pelien (esimerkiksi *[[Call of Duty (videopeli)|Call of Dutyn]]*) pelimoottoriksi. Kukoistuskaudellaan (1999–2001) se kilpaili tasaväkisesti Epic Gamesin tekemän Unreal Enginen kanssa.

Quake III pelimoottori on Quake- ja Quake II -pelimoottorien seuraaja. Quake-pelimoottorit erosivat id Softwaren aiemmasta pelimoottorista, Doomista, joka ei oikeasti ollut kolmiulotteinen vaan koostui vain kaksiulotteisia kartoista, jotka koostuivat sektoreista. Quake-pelimoottorit ovat sen sijaan oikeasti kolmiulotteisia. Quake III -pelimoottori antoi hyvän pohjan id Softwaren seuraavalle pelimoottorille: Doom 3:lle, joka pala palalta käännettiin C:stä C++:aan.

QuakeCon 2005 -tapahtumassa John Carmack ilmoitti, että Quake III:n lähdekoodi julkaistaisiin GNU GPL -lisenssillä 19. elokuuta 2005. Lähdekoodi on vapaasti ladattavissa id Softwaren FTP-sivuilta.

## Aiheesta muualla
* id Softwaren viralliset kotisivut
Houndé

**Houndé** on kaupunki Burkina Fasossa. Se on Tuyn provinssin pääkaupunki. Vuonna 2006 kaupungissa oli lähes 39&nbsp;500 asukasta.

## Lähteet
Fidžin lippu

**Fidžin lippu** on Fidžin valtion virallinen tunnus vaakunan ohella. Se otettiin käyttöön maan itsenäistyttyä 10. lokakuuta 1970. Lipun vasemmassa yläkulmassa oleva Yhdistyneen kuningaskunnan lippu on osoituksena maiden yhteisestä historiasta samoin kuin monilla alueen mailla.

Nykyinen lippu on hyvin samankaltainen kuin ennen itsenäisyyttä käytetty lippu. Vanhemmassa versiossa kuitenkin käytettiin tummemman sinistä väriä, ja siinä oli Fidžin koko vaakuna.

Fidži aikoi ottaa uuden lipun käyttöön vuoden 2016 syyskuussa. Suunnittelusta järjestettiin kilpailu, jonka voittaja oli tarkoitus julkistaa heinäkuussa 2016. Uudessa lipussa ei olisi ollut brittivaltaan viittaavia tunnuksia, ja niiden tilalle olisi tullut itsenäisyydestä kertova tunnus. Pääministeri Frank Bainimarama ilmoitti kuitenkin elokuussa 2016, että lippua ei lähitulevaisuudessa vaihdeta.
## Lähteet
Kwassi Klutse

**Kwassi Klutse** (29. heinäkuuta 1945 Agbélouvé – 19. toukokuuta 2024) oli togolainen poliitikko. Hän nousi vuonna 1996 maansa pääministeriksi ja toimi virassaan, kunnes hän erosi 21. toukokuuta 1999. Klutsen seuraajaksi valittiin Eugene Koffi Adoboli.

Klutse syntyi Agbélouvéssa ja opiskeli Ranskassa.

## Lähteet
Pahan jälkeläinen

**Pahan jälkeläinen** on englantilaisen fantasiakirjailija Brian Jacquesin  kahdeksas kirja Redwallin taru -kirjasarjassa. Se julkaistiin suomeksi vuonna 2002.

## Juoni

Swartt Kuusikynsi oli pelottava kuusikyntinen hilleri. Hän oli kuusikymmenpäisen sekalaisen tuholaisjoukon johtaja. Joukkoon kuului rottia, kärppiä, lumikoita ja hillereitä. Hillerityrannilla oli orjanaan urosmäyrä, jonka erikoisuutena oli leveä, kullankeltainen raita päälaella. Swartt Kuusikynsi kutsui häntä Rapamahaksi. Kun tyranni oli määrännyt mäyrän vartioimaan puuhun kiinni jäänyttä tornihaukkaa, mäyrä vapautti linnun ja haukka mäyrän. 

Mäyrä hyökkäsi tuholaisten leiriin vahingoittaen myös Swartt Kuusikynttä. Sen jälkeen mäyrä pakeni mukanaan ystävänsä tornihaukka Tuulisiipi. Haavoittunut hilleripäällikkö vannoi kostoa mäyrälle, juuri niin kuin mäyrä hillerillekin. Tuholaisten sotajoukko lähti kohti itää hankkimaan lisäjoukkoja. Swartt murhasi sotavaltias Länkisäären ja sai tietämättään vaimokseen Länkisäären tyttären Sinimarjan. Tuulisiipi antoi ystävälleen uuden nimen Päivänsäde Nuijamäyrä. Parivaljakosta tuli sittemmin tuhoeläinten kauhu. Ystävykset vapauttivat siili- ja myyräperheen kettujen piirityksestä ja jäivät asumaan vähäksi aikaan kiitollisten perheiden luokse. 

Myöhemmin Päivänsäde Nuijamäyrä lähti kohti Salamandastronia, Liekkiliskon vuorta. Salasmandastronia asuttavat maineikkaat kaukopartiojänikset. Vuorta hallitsevat mäyrävaltiaat. Entisen valtiaan kuoltua vuorelle saapuu hetken kuluttua uusi valtias - aivan kuten oli ennustettu. Päivänsäteestä tuli vuoren uusi valtias. Swartt Kuusikynnen vaimo Sinimarja synnytti keskitalvella pojan ja kuoli kohta synnytyksen jälkeen.  Poikanen joutui Redwallin luostariin, jossa vanha mäyrä Bella ja abbedissa Meriam antoivat hänelle nimen Verho. Nuori hiirineito Muratti otti Verhon kasvatuksen tehtäväkseen. Verho ei kuitenkaan sopeutunut luostarielämään, vaan varasteli tavaroita. Hillerinuorukaisen yritettyä myrkyttää siili Myrtin, hänet karkotettiin luostarista. Muratti lähti seuraamaan myyräystävänsä Tonkelin kanssa Verhoa. 

Swartt Kuusikynsi saapui tuholaisjoukkionsa Salamandastron-vuorelle, mutta ei onnistunut valtaamaan sitä. Ankaran taistelun jälkeen tuholaiset pakenivat. Verivihan valtaan joutunut Päivänsäde Nuijamäyrä lähti seuraamaan heitä yksin. Kettuparantaja ja ennustaja Belladonna surmasi tiedustelumatkalla olleen Tuulisiiven ja joutui sitten itse mäyrävaltiaan surmaamaksi. Verho löysi isänsä Swarttin ja tämän sotajoukon. Myöhemmin Verho joutui isänsä surmaamaksi estäessään tätä surmaamasta Murattia. Päivänsäde tappoi Swartt Kuusikynnen taistelussa. Muratti ja Tonkeli palasivat Redwallin mukanaan Päivänsäde. Mäyrävaltias tapasi luostarissa äitinsä Bellan ja asui siellä tämän kuolemaan saakka. 

## Sisältö
*Ensimmäinen kirja: Ystävyyden solmiminen
*Toinen kirja: Rikottu lupaus
*Kolmas kirja: Soturin tilinteko
Rinna Paatso

**Rinna Pauliina Paatso** (s. 5. elokuuta 1969 Turku) on suomalainen näyttelijä ja radiojuontaja. Hän opiskeli Teatterikorkeakoulun näyttelijälinjalla vuosina 1988–1992. Hän työskentelee freelancenäyttelijänä pääkaupunkiseudun teattereissa. Radio Novalla Paatso on juontanut *[[Vapaalla ja viihteellä]]* -ohjelmaa.

Aikaisemmin Paatso on esiintynyt myös muualla Suomessa teattereissa, esimerkiksi Turun kaupunginteatterissa ja Tampereen Työväen Teatterissa sekä Oulussa Meri Oulun kulttuuriseuran kesäteatterissa Toppilan Möljällä. Lisäksi hänellä on useita vierailuja eri televisiosarjoissa ja hänen ääntään on kuultu monissa piirros- ja animaatioelokuvissa. Hän on esiintynyt muun muassa elokuvissa *[[Kymmenen riivinrautaa (elokuva)|Kymmenen riivinrautaa]]* ja *[[V2 – Jäätynyt enkeli]]* sekä televisiosarjoissa *[[Salatut elämät]]* ja *[[Tappajan näköinen mies (televisiosarja)|Tappajan näköinen mies]]*. Hän oli muun muassa *[[Toy Story]]* -elokuvissa Andyn äidin ääniroolissa.

Rinna Paatso on näyttelijöiden Liisa ja Ilari Paatson tytär. Myös hänen tyttärensä Sanni Paatso on näyttelijä.

## Filmografia

### Televisiosarjat

### Elokuvat

### Dubbaukset

## Lähteet
* http://www.mtv3.fi/ohjelmat/sivusto2008.shtml/draama/tappajan_nakoinen_mies/jaksot?1259329
* http://www.mtv3.fi/ohjelmat/sivusto2008.shtml/draama/salatut_elamat/henkilot_poistuneet?783074

### Viitteet

## Aiheesta muualla
* 
*
Xanatos

**Xanatos** on kuvitteellinen hahmo *[[Tähtien sota|Tähtien sodan]]* maailmassa.

Xanatos oli Qui-Gon Jinnin entinen oppilas, jonka Qui-Gon valitsi tämän lupaavuuden vuoksi. Qui-Gon suostutteli Xanatoksen isän, Crionin, luovuttamaan poikansa koulutettavaksi. Hän suostui ja Xanatos menetti kaksi eniten rakastamaansa asiaa: isänsä ja kotiplaneettansa Teloksen.

Nuori Xanatos oppi Coruscantin jeditemppelissä nopeasti. Hän oli nuorista oppilaista paras valosapelin käyttäjä, vaikkakin hänen aggressiivisuutensa huolestutti opettajia. Kun Xanatokselle tuli aika suorittaa jedikokeensa, hän selviytyi siitä erinomaisesti.

Yoda ei kuitenkaan vakuuttunut Xanatoksen valmiudesta tulla jediksi ja sanoi: ”Vielä yksi testi.” Viimeisessä testissä Xanatos vietiin takaisin Telokselle tutkimaan häiriöitä Qui-Gonin kanssa, mutta todellisuudessa hänen haluttiin näkevän mistä hän joutuisi luopumaan jos ryhtyisi jediksi.

Häiriöt osoittautuivat Crionin aiheuttamiksi, mikä oli saanut aikaan sisällissodan. Xanatoksen viimeinen tehtävä oli valita jedien ja isänsä välillä. Epäröidessään valinnassaan hän joutui todistamaan Qui-Gonin tappavan isänsä, Crionin käännyttyä pimeälle puolelle. Tämä sai Xanatoksen kääntymään jedejä vastaan, ja vannoen kostoa hän nosti isänsä sormuksen ja painoi sen poskeaan vasten. Puoliympyrän muotoisesta arvesta tulikin myöhemmin hänen kaivosyhtiönsä, Ulkomaailman, tunnus. Xanatos hyökkäsi Qui-Gonin kimppuun häviten lopulta tälle. Qui-Gon kuitenkin armahti entisen oppilaansa ja säästi tämän hengen.

Myöhemmin Xanatos järjesti useaan otteeseen ongelmia Qui-Gonille ja Obi-Wanille. Xanatos myös asetti kerran pommin jeditemppeliin, onnistuen melkein tappamaan useita jedejä, joihin kuuluivat Qui-Gon Jinn, Yoda, Ki-Adi-Mundi, Plo Koon, Adi Gallia, Saesee Tiin, Eeth Koth, Even Piell, Kit Fisto, Luminara Unduli, Aayla Secura, Shaak Ti, Stass Allie, Pablo-Jill, Coleman Trebor, Oppo Rancisis, Yarael Poof, Yaddle, ja Obi-Wan Kenobi. Hän myös turmeli Bruck Chunin, Obi-Wanin vihollisen, ja käänsi tämän pimeälle puolelle. Bruck auttoi Xanatosta tappamaan jedejä. Xanatos oli vähällä onnistua tappamaan useita lapsia pudottamalla turbohissin. Obi-Wan ja Qui-Gon kuitenkin onnistuivat pelastamaan kaikki. Loppujen lopuksi hyökkäys päättyi Bruckin kuolemaan ja Xanatoksen pakoon.

Obi-Wan ja Qui-Gon jahtasivat Xanatosta Telokselle missä he taistelivat. Xanatos tappoi lopulta itsensä kävelemällä happoaltaaseen sanoen Qui-Gonille: ”Olen suurin virheesi. Elä sen kanssa. Ja elä tämän kanssa.” Xanatoksella oli myös lapsi, Granta Omega, joka myöhemmin piinasi Obi-Wania ja Anakin Skywalkeria kostona isänsä kuolemasta.

## Aiheesta muualla
*Xanatos Wookieepediassa 
*Xanatos Jedipediassa
Quake-pelimoottori

**Quake-pelimoottori** on id Softwaren tekemä pelimoottori *[[Quake]]a* varten. Pelimoottori oli suunniteltu 3D-grafiikkaa varten ja on myöhemmin julkaistu GNU GPL -lisenssin alla.

Julkaisun jälkeen Quake-pelimoottori haarautui, niin kuin myös tasomallinnus. Moottori pysyi aika lailla muuttumattomana myös ''Quake II'':ssa ja *[[Quake III Arena]]ssa*. Quake-pelimoottori, niin kuin Doom-pelimoottori, käyttää BSP:tä.

Quake-pelimoottorin kirjoitti lähinnä John Carmack, mutta myös Michael Abrash osallistui työhön. Myöhemmin moottorista kehitettiin Quake II- ja Quake III -pelimoottorit. *[[Half-Life]]n* GoldSrc perustui Quaken moottoriin.

Quake laadittiin siten että kaikki grafiikka voidaan piirtää suhteellisen nopeasti tietokoneen prosessorilla (tuolloin pääasiassa 486 tai Pentium), mutta siitä tuli myös yksi ensimmäisistä peleistä jotka hyödyntävät 3D-kiihdytystä. Ensimmäinen 3D-kiihdytetty versio tehtiin Rendition Vérité 1000 -3D-kortille. OpenGL-tuki lisättiin GLQuake-versioon.

## Tekniikka
Quaken karttaa laadittaessa se kootaan solid modeling -tekniikalla kolmiulotteisista objekteista (brush) kolmiulotteinen konveksi tila CSG-tekniikalla. Karttaeditorissa luotu pelikenttä muodostuu näin onteloksi kiinteän tilan sisään, jonka jälkeen luotu kartta ajetaan esikäsittelijän läpi, joka tunnistaa pelikentän muodostavan sisäpuolen ja karsii näkymättömät pinnat ja hajottaa seinät monikulmioiksi ja muodostaa niistä BSP-puun, joka kertoo mitkä kolmioista ovat näkyvissä. Tämä vaihe oli pelin kehitysaikana huomattavan raskas ja vei tuntikausia koneaikaa.

Quaken ”taivas” ei itse asiassa ole avoin, vaan siihen kuuluvissa polygoneissa käytetään erityistä skybox-tekstuuria, joka näyttää joka suunnasta samalta, mikä antaa illuusion taivaasta.

Valaistus Quakessa toteutetaan sekä esilasketulla valaistuskartalla, joka lasketaan karttaa esikäsiteltäessä, sekä dynaamisilla valoilla (esimerkiksi lentävät raketit), toisin kuin Doomissa, jossa valaistus on sektorikohtainen.

## Lähteet
Thomas Boni Yayi

**Thomas Boni Yayi**  (s. 1952 Tchaourou, Borgou, Ranskan Dahomey) on beniniläinen pankkiiri ja poliitikko. Hänestä tuli 6. huhtikuuta 2006 maansa presidentti.

Pohjoisessa Beninissä syntynyt Thomas Boni Yayi aloitti opintonsa Parakoussa ja opiskeli myöhemmin muun muassa taloustieteitä Beninin kansallisessa yliopistossa. Vuosina 1980–1988 hän työskenteli Länsi-Afrikan valtioiden keskuspankissa Dakarissa. Vuonna 1994 Thomas Boni Yayi nimitettiin Länsi-Afrikan kehityspankin puheenjohtajaksi.

Thomas Boni Yayi seurasi Mathieu Kérékouta maansa presidenttinä vuonna 2006. Thomas Boni Yayi nähtiin muutoksen symbolina, mutta hän on kuitenkin ryvettynyt korruptioskandaaleissa. Hän voitti vuoden 2011 presidentinvaalit saaden 53,2 prosenttia äänistä. Päähaastaja Adrien Houngbédjin sai 35,7 prosenttia äänistä. Opposition kannattajat yrittivät estää tulosten julkistamisen, koska heidän mukaansa ne olivat kyseenalaiset.

Syyskuussa 2021 Patrice Talon ja Thomas Boni Yayi, poliittiset liittolaiset, joista on tullut läheisiä vihollisia, tapasivat Cotonoun venesatamassa. Tämän ajanjakson aikana Thomas Boni Yayi esitti Patrice Talonille useita ehdotuksia ja pyyntöjä, jotka koskivat erityisesti ”poliittisten vankien” vapauttamista.

Tammikuun 2023 parlamenttivaalissa Yayin puolue Les Démocrates sai 28 jäsentä Beninin parlamenttiin.  

## Lähteet

## Aiheesta muualla

* Viralliset sivut
Nicci French

**Nicci French** on kahden lontoolaisen journalistin, **Nicci Gerrardin** ja **Sean Frenchin**, yhteinen kirjailijanimi. He kirjoittavat yhdessä psykologisia jännityskirjoja. Gerrard ja French menivät naimisiin vuonna 1990 ja vuodesta 1999 lähtien he ovat asuneet Suffolkissa.

## Nicci Gerrard
Nicci Gerrard (s. 10. kesäkuuta 1958) varttui Worcestershiressä. Hän opiskeli englannin kielen kirjallisuutta Oxfordin yliopistossa ja opetti sitten kirjallisuutta Los Angelesissa ja Lontoossa. Hän perusti naistenlehden ennen freelance-journalistiksi ryhtymistään. Tänä aikana Gerrard meni naimisiin ja sai kaksi lasta. Liitto oli jo epäonnistunut ennen kuin hän tapasi Sean Frenchin. He kohtasivat Gerrardin työskennellessä toimittajana New Statesman -lehdessä, johon French kirjoitti viikkokolumneja. Gerrard vaihtoi kuitenkin työpaikkaa, kun The Observer -lehti tarjosi hänelle töitä.

## Sean French
Sean French (s. 28. toukokuuta 1959) on kotoisin Bristolista. Hän opiskeli William Ellisin lukiossa pohjois-Lontoossa ennen kuin aloitti englanninkielisen kirjallisuuden opiskelun Oxfordin yliopistossa. French ja Gerrard eivät kuitenkaan kohdanneet Oxfordissa yliopistovuosinaan. Oxfordin-aikanaan French voitti Vogue-aikakauslehden järjestämän kirjoituskilpailun, ja hänestä tuli journalisti.

Frenchin ensimmäinen kolumni julkaistiin vuonna 1987. Hän kirjoitti kolumneja New Statesman -lehteen vuoden 2000 loppuun saakka.

## Tuotanto
**[[The Memory Game]]* (1997)
**[[The Safe House]]* (1998)
**[[Killing Me Softly (romaani)|Killing Me Softly]]* (1999)
**Beneath the Skin* (2000)
**[[The Red Room]]* (2001)
**[[The People Who Went Away]]* (2001)
**[[Land of the Living]]* (2002)
**[[Secret Smile]]* (2003)
**[[Catch Me When I Fall]]* (2005)
**[[Losing You]]* (2006)

## Aiheesta muualla
*Virallinen Nicci French -sivusto
Kadonneet lapset

**Kadonneet lapset** on suomalaisen rockmuusikko Hectorin soolouran kuudes, huhtikuussa 1978 julkaistu studioalbumi. Hectorin edellinen albumi *[[H. E. C.]]* (1977) edusti enemmän humoristisempaa puolta, mutta tällä albumilla Hector teki paluun syvähenkiseen ja vakavampaan musiikkiin. Albumin tunnetuimpia kappaleita ovat singlenäkin julkaistut Al Stewartin Year of the Cat -kappaleen suomennos ”Kissojen yö” sekä albumin avausraita ”Tuulisina öinä”.

Levy nousi parhaimmillaan Suomen albumilistan toiseksi pysyen listalla yhteensä 33 viikon ajan. Albumi ylitti kultalevyrajan jo ilmestymisvuotena ja levyä on myyty noin 25 000 kappaletta.

Levy-yhtiö Love Records julkaisi albumin vinyylilevynä ja C-kasettina. Albumista on tehty neljä painosta CD-levynä, joista ensimmäinen ilmestyi vuonna 1990 ja viimeisin 2006.

## Kappaleet
Kaikki jousisovitukset Kaj Westerlund.

; A-puoli
# 
# 
# 
# 
# 

; B-puoli
# 
# 
# 
# 
# 
# 
Lähteet:

## Tekijät
### Muusikot
* Hector – laulu, kitarasoolo (4)
* Kaj Westerlund – kapellimestari (1, 2, 4, 6–10), kosketinsoittimet
* Antero Jakoila – kapellimestari (3, 6, 11), kitarat
* Hasse Walli – kitarat (1 (soolok.), 3, 7, 8)
* Heimo ”Holle” Holopainen – basso (5)
* Harri Merilahti – basso (1–4, 6-11)
* Aimo ”Aikka” Hakala – rummut (1–4, 6, 7, 9)
* Pekka ”Vando” Suvanto – rummut (5)
* Ronnie Österberg – rummut (8, 10)
+
* Timo Lindström, Martti Metsäketo, Irina Milan, Mira Milan ja Merja Nyman – taustalaulu (6)
* Harri Saksala – huuliharppu (3)
* Heikki ”Pedro” Hietanen – urut (8, 10)
* Juha Metsäpelto – oboe (8)
* Pekka Pöyry – sopraanosaksofoni (8, 10)
Lähteet:

; Jousiryhmä
* Jouni Heinonen, Heikki Hämäläinen ja Jorma Taivainen – viulut (8, 10)
* Ulf Hästbacka – viulut (1, 2, 4, 7–10)
* Erkki Palola – viulut (1, 2, 4, 7, 9)
* Seppo Kurki – viulut (1, 4, 7)
* Lauri Laasonen ja Helge Valtonen – alttoviulut (1, 2, 4, 7, 9)
* Károly Garam – sello (8, 10)
* Leena Kavilo – sello (1, 2, 4, 7, 9)
Lähteet:

### Tuotanto
* Hector – tuottaja
* Love Studio / Paul Jyrälä – äänitys (1977–78)
* Love Studio / Paul Jyrälä ja Hector – miksaus
+
* Hector – kannen suunnittelu
* Erkki Harma – logo ja ulkoasu
* Erik Uddström – valokuva
Lähteet:

## Lähteet
* 

### Viitteet

## Kirjallisuutta
*
Lennart Pinomaa

**Lennart Bernhard Pinomaa** (vuoteen 1933 **Gulin**; 13. huhtikuuta 1901 Mikkeli – 13. tammikuuta 1996 Helsinki) oli suomalainen teologi ja Helsingin yliopiston systemaattisen teologian ylimääräinen professori vuosina 1948–1968. Hän sai kansainvälistä tunnustusta Martti Luther -tutkimuksistaan ja kirjoitti Luther-aiheisia tutkielmia, kuten *Voittava usko: Lutherin aatemaailman peruspiirteet* ja *Kuka Luther todella oli*.

Pinomaan veljiä olivat eversti Lauri Gulin ja professori, piispa Eelis Gulin. Hänen tyttärensä on professori Mirja Saari.

## Teokset

*Anfechtung als Hintergrund des Evangeliums in der Theologie Luthers, 1943
*Ei uskoa ilman rakkautta, 1944
*Existenzielle Charakter der Theologie Luthers: Das Hervorbrechen der Theologie der Anfechtung und ihre Bedeutung für das Lutherverständnis, 1940
*Faith victorious: An introduction to Luther's theology, 1963
*Ihmeellinen rakkaus, 1945
*Jumalan valtakunta ja maallinen yhteisö Augustinuksen teoksessa De civitate Dei, 1941
*Jumalan viha: Dogmihistoriallinen katsaus, 1936
*Ken uskoo, hän kestää, 1978
*Kristillisyys elämän voimana, 1941
*Kuka Luther todella oli. 1. p. 1976, 2. p., 1995
*Luther-tutkielmia, 1939
*Lutherin kilvoitteleva usko, 1952
*Maa, kuule Herran sana, 1975
*Puhuuko Jumala todella? Lennart Pinomaa, 1975
*Rutaa shingaku gairon, 1968
*Saako ihminen vastauksen: Fyysikko, biologi, filosofi ja teologi etsivät maailmankuvaa, 1967
*Sieg des Glaubens: Grundlinien der Theologi Luthers, 1964
*Teologian tie, 1963
*Teologinen aikakauskirja hakemisto 1896–1935, register 1896–1935, 1935
*Uusi elämä: Pyhitysajatusta koskevia tutkielmia, 1942
*Voittava usko: Lutherin aatemaailman peruspiirteet. 1959, 3. tark. ja korj. p., 1979
*Zorn Gottes in der Theologie Luthers: Ein Beitrag zur Frage nach der Einheit des Gottesbildes bei Luther, 1938

## Lähteitä
*Peura, Simo: In memoriam Lennart Pinomaa [*13.04.1901 †13.01.1996]. *Lutherjahrbuch* 65 (1998), s. 11–14.
* "Jos tällainen mies..." *Kurkijokelainen* 45/1976 (12.11.).

### Viitteet

## Aiheesta muualla
*
Fita Bayisa

**Fita Bayisa** (s. 15. joulukuuta 1972 Ambo, Etiopia) on etiopialainen entinen kestävyys- ja maastojuoksija.

Bayisan ensimmäiset saavutukset olivat kaksi pronssia maastojuoksun nuorten MM-kilpailuissa vuosina 1990 ja 1991 sekä niiden välissä kulta nuorten MM-kilpailuissa 1990. Vuonna 1991 hän voitti hopeaa Tokion MM-kilpailujen 5 000 metrin juoksussa. Aika 13.16,64 oli nuorten maailmanennätys. 1991 hän voitti Afrikan mestaruuskilpailuissa 5&nbsp;000 metrin kilpailun. Seuraavana vuonna hän saavutti pronssia maastojuoksun MM-kilpailuista. Myöhemmin samana vuonna hän juoksi Oslossa Bislett Gamesissa 10 000 metrin juoksussa ajan 27.14,26, joka jäi hänen ennätyksekseen. Aika teki hänestä ennakkosuosikin Barcelonan olympialaisissa, mutta olympiakisoissa hän ei menestynyt 10&nbsp;000 metrillä. 5&nbsp;000 metrillä hän sai kuitenkin pronssia. Myöhemmin samana vuonna hän voitti 5&nbsp;000 metrillä yleisurheilun maailmancupin.

Stuttgartin MM-kisoissa 1993 Bayisa sijoittui kolmanneksi 5&nbsp;000 metrillä ja voitti Afrikan mestaruuskilpailuissa hopeaa 10&nbsp;000 metrillä. Stuttgartin aika 13.05,40 jäi hänen ennätyksekseen. Bayisa osallistui tämän jälkeen ahkerasti arvokisoihin, mutta ei kerännyt enää mitaleja. Göteborgin MM-kilpailuissa 1995 hän oli 5&nbsp;000 metrillä kahdeksas, Ateenan MM-kilpailuissa 1997 samalla matkalla kymmenes ja Sevillan MM-kilpailuissa 1999 kuudes. Bayisa osallistui vielä Sydneyn olympialaisiin 2000, jossa oli neljäs 5&nbsp;000 metrin kilpailussa.

## Lähteet
* 

### Viitteet